Harmonia Philosophica: Φιλοσοφικό Τηλεγράφημα: Σαγκάν, θάνατος, υλισμός, δογματισμός και γιατί δεν είμαστε απλά "μια μικρή μπλε κουκκίδα"...
Φιλοσοφικό Τηλεγράφημα: Σαγκάν, θάνατος, υλισμός, δογματισμός και γιατί δεν είμαστε απλά "μια μικρή μπλε κουκκίδα"...
Φιλοσοφικό Τηλεγράφημα του Σπύρου Κάκου [2014-05-27]:
Ο Σαγκάν μιλάει για το θάνατο στην κόρη του Σάσα: "[...] μπορεί να είναι πολύ επικίνδυνο να πιστεύεις πράγματα απλά επειδή θέλεις να είναι αλήθεια. Μπορείς να ξεγελαστείς αν δεν αμφισβητήσεις τον εαυτό σου και τους άλλους, ειδικά ανθρώπους με εξουσία. [...] ο,τιδήποτε αληθινό πρέπει να αντέχει στην εξέταση". Όμως δεν είναι όλα τόσο άσχημα. Η Σάσα περιγράφει στη συνέχεια πως ο πατέρας της της εξηγούσε το θαύμα του να είναι κανείς ζωντανός. "Είμαστε από ύλη αστεριών, έλεγε ο πατέρας μου, και με έκανε να αισθάνομαι όμορφα", γράφει. [1]
Ο Σαγκάν πάντα είχε τον πιο γλυκό τρόπο για να λέει τα πιο θανατολάγνα πράγματα.*
Θέλουμε να πιστέψουμε ότι είμαστε νεκροί.
Θέλουμε να πιστέψουμε ότι είμαστε απλά υπάκουη (στους φυσικούς νόμους) σκόνη.
Και έχουμε το θράσος να το ονομάζουμε αυτό "ζωή".
Και έχουμε και το θράσος να αποκαλούμε ονειροπόλους αυτούς που δεν μοιράζονται το όραμα μας για την ασημαντότητα.
Πόσο αγενές...
* Θυμήσου το επικό "Είμαστε απλά μια μπλε κουκκίδα"... Σίγουρα. Μια μικρή κουκκίδα συνείδησης που καθορίζει το σύμπαν σε κάθε του έκφανση. (βλ. Νους και Μορφογενετικά πεδία)
► Search Tags / Ετικέτες: άθεοι, δογματισμός, ζωή, θάνατος, πίστη, υλισμός